ai4bharat/Pralekha huggingface dataset:
পর্যটনমন্ত্রক
কেন্দ্রীয় পর্যটন মন্ত্রকের উদ্যোগে দেখো আপন দেশ ওয়েবিনার সিরিজের আওতায় 'বৈদিক খাদ্য ও ভারতের মশলা' শীর্ষক ৩৭ তম ওয়েবিনার
নতুন দিল্লি, ২৪ জুন, ২০২০
বিজ্ঞানের প্রাচীন জ্ঞান থেকে আমাদের দেশের মানুষের স্বাস্থ্য বিষয়ক উপকারিতাকে তুলে ধরার জন্য, কেন্দ্রীয় পর্যটন মন্ত্রক দেখো আপনা দেশ ওয়েবিনার সিরিজের আওতায় 'বৈদিক খাদ্য ও ভারতের মশলা’ শীর্ষক ৩৭ তম ওয়েবিনারের আয়োজন করে। ওয়েবিনারে বৈদিক খাবার এবং ভারতের মশলার গুরুত্বের কথা তুলে ধরা হয়।এই মশলা বিশ্বের কাছে অজানা রয়েছে এবং এর সঙ্গে আধুনিক বিশ্বের রান্নার কখনও যোগসূত্র গড়ে ওঠে নি। যে খাবারের টানে ভ্রমণ পিপাসুরা বার বার ছুটে আসেন এবং এই খাবার কি করে প্রস্তুত করা হয় তা অন্বেষণের প্রয়াস চালান, এই আলোচনায় সেই খাবারের সম্পর্কে ধারণাগুলি তুলে ধরা হয় এবং এর মশালার গোপনীয়তা ও খাবার প্রস্তুতির কৌশলটি সম্পর্কে বিস্তারিত আলোচনা করা হয়। 'এক ভারত শ্রেষ্ঠ ভারত' এর অধীনে ভারতের সমৃদ্ধ বৈচিত্র্যকে তুলে ধরতে এই দেখো আপন দেশ ওয়েবিনার সিরিজ আয়োজন করা হয়েছে।
দেখো আপন দেশ ওয়েবিনার সিরিজের ৩৭ তম আলোচনাসভাটি উপস্থাপন করেন ভারতের খাদ্য পর্যটন সংগঠনের প্রতিষ্ঠাতা ও সভাপতি তথা রন্ধনশিল্পী রাজীব গয়াল, এবং ডেমিরজিক হসপিটালিটি প্রাইভেট লিমিটেডের রন্ধনশিল্পী গৌতম চৌধুরী।
আলোচনার শুরুতে শ্রী গয়াল বলেন ভারতীয় সংস্কৃতির অমূল্য সম্পদ হল বৈদিক খাবার ও মশলা। তিনি বলেন বেদে খাবার কিভাবে খাওয়া উচিৎ এবং শরীরকে কি ভাবে রক্ষণাবক্ষেণ করা দরকার সে সম্পর্কেও তুলে ধরা হয়েছে। মানুষের খাদ্য ও পানীয় অভ্যাসের বিষয়ে আলোকপাত করেন তিনি। আলোচনায় শ্রী গয়াল রান্নার পাত্র সম্পর্কে বলতে গিয়ে জানান, মাটির পাত্রে রান্না করা হলে তা খাবারের প্রকৃত গন্ধ ধরে রাখে এবং গরম থাকে।তামার পাত্রের খুব ভাল ঔষধি গুণ রয়েছে এবং এখানে রান্না করা হলে কোনও ব্যাকটেরিয়া বেঁচে থাকতে পারে না। আয়রন প্যানে খনিজ সমৃদ্ধ এবং এখানে রান্না করা খাবার সুস্বাদুও হয় বলে তিনি জানান। রূপোর পাত্রে থাকা খাবার কিভাবে শরীরকে ঠান্ডা করে ও সতেজ রাখতে সাহায্য করে সে বিষয়েও আলোচনায় তুলে ধরা হয়।
এই ওয়েবিনারে বিভিন্ন খাবারের গুরুত্ব এবং এর স্বাস্থ্যগত সুবিধার বিষয়টিও ভাগ করে নেওয়া হয়। বৈদিক খাদ্য বিজ্ঞান অনুসারে, জলে সমৃদ্ধ শাকসব্জি এবং ফল যেমন তরমুজ,আঙুর, মূল ইত্যাদি খাওয়ার জন্য পরামর্শ দেওয়া হয়।কারণ এটি শরীরের তাপমাত্রা সুষম রাখে, কম ঘন ঘন প্রস্রাব হয়।
রন্ধনশিল্পী গৌতম চৌধুরী 'গ্রিন গ্রাম খিচুড়ি' প্রস্তুত প্রণালী তুলে ধরেন এবং এই খিচুড়ি সরাসরি রান্না করে দেখান। তিনি জিরে, হলুদ, গোলমরিচ ইত্যাদি মশলার গুরুত্বকেও সকলকে জানান। একইভাবে প্রতিদিনের রান্নায় হলুদ ব্যবহারের সুবিধাগুলি কথাও তুলে ধরেন।
আগামীকাল সকাল ১১টায় "ভারতে মোটরগাড়ির অভিযান" শীর্ষক ওয়েবিনারের আয়োজন করা হয়েছে।
(CG/SS
প্রধানমন্ত্রীরদপ্তর
মার্কিন যুক্তরাষ্ট্রের বিশিষ্ট শিক্ষাবিদদের সঙ্গে প্রধানমন্ত্রীর সাক্ষাৎ
নয়াদিল্লি, ২১ জুন, ২০২৩
প্রধানমন্ত্রী শ্রী নরেন্দ্র মোদী আজ মার্কিন যুক্তরাষ্ট্রের নিউ ইয়র্কে সে দেশের কয়েকজন শিক্ষাবিদের সঙ্গে সাক্ষাৎ করেন। এই শিক্ষাবিদরা কৃষি, বিপণন, ইঞ্জিনিয়ারিং, স্বাস্থ্য, বিজ্ঞান ও প্রযুক্তির মতো বিভিন্ন ক্ষেত্রের সঙ্গে যুক্ত।
আলোচনায় দু’দেশের মধ্যে যৌথভাবে বিভিন্ন বিষয় নিয়ে গবেষণা বৃদ্ধির সম্ভাবনা এবং ভারতের শিক্ষানীতির আওতায় শিক্ষাবিদ বিনিময়ের পন্থাপদ্ধতি স্থান পেয়েছে।
শিক্ষাবিদরা নিজ নিজ ক্ষেত্রে তাঁদের অর্জিত অভিজ্ঞতার পাশাপাশি বিভিন্ন সম্ভাবনার কথা প্রধানমন্ত্রীর কাছে তুলে ধরেন।
যাঁরা এই আলোচনায় অংশ নিয়েছিলেন :এনওয়াইইউ ট্যান্ডন স্কুল অফ ইঞ্জিনিয়ারিং-এর পর্ষদের প্রধান শ্রীমতী চন্দ্রিকা ট্যান্ডনপেনসিলভেনিয়া স্টেট ইউনিভার্সিটির সভাপতি ডঃ নীলি বেন্ডাপুড়িসানডিয়াগোর ইউনিভার্সিটি অফ ক্যালিফোর্নিয়ার আচার্য ডঃ প্রদীপ খোসলাবাফেলো বিশ্ববিদ্যালয়ের সভাপতি ডঃ সতীশ ত্রিপাঠিপেনসিলভেনিয়া বিশ্ববিদ্যালয়ের ওয়ার্টসন স্কুল অফ বিজনেস-এর মার্কেটিং-এর অধ্যাপক জগমোহন রাজুশিকাগো বিশ্ববিদ্যালয়ের বুথ স্কুল অফ বিজনেস-র ডিন ডঃ মাধব ভি রাজনওহিও স্টেট ইউনিভার্সিটির সিএফএইএস রতনলাল সেন্টার ফর কার্বন ম্যানেজমেন্ট অ্যান্ড সিকোয়েস্ট্রেশন-এর নির্দেশক এবং ভূ-বিজ্ঞানের বিশিষ্ট অধ্যাপক রতনলালস্ট্যানফোর্ড বিশ্ববিদ্যালয়ের কার্ডিওভ্যাসকুলার মেডিসিন-এর অধ্যাপক, টেকনলজি ইনোভেশন অ্যান্ড ইমপ্যাক্ট অ্যাট সেন্টার ফর ইনোভেশন অ্যান্ড গ্লোবাল হেলথ-এর ফেলো ডঃ অনুরাগ মৈরাল
CG/CB/DM/…..2
(
কর্মী, জন-অভিযোগএবংপেনশনমন্ত্রক
যে সব ভিন্নভাবে সক্ষম ফ্যামিলি পেনশন পান, তাদের জন্য নিয়মে সরকারের ছাড়
নতুন দিল্লি, ০৮ই ফেব্রুয়ারী, ২০২১
সিসিএস পেনশন নিয়মাবলী, ১৯৭২ অনুযায়ী যারা ফ্যামিলি পেনশন পান, সেই সব মৃত সরকারী কর্মী / পেনশনভোগীদের ভিন্ন ভাবে সক্ষম সন্তান অথবা ভাই – বোনের পেনশন পাওয়ার ক্ষেত্রে আয় সংক্রান্ত নিয়মাবলীতে সরকার কিছু ছাড় দেবার কথা ঘোষণা করেছে। সংশ্লিষ্ট পেনশন প্রাপকদের আর্থিক ও স্বাস্থ্য ক্ষেত্রে সহায়তার বেশি সুযোগ দিতে হয়। সরকার, সিদ্ধান্ত নিয়েছে ফ্যামিলি পেনশন পাওয়ার ক্ষেত্রে যে সব কর্মীর সন্তান বা ভাই – বোন ভিন্নভাবে সক্ষম, তাদের জন্য ফ্যামিলি পেনশনের আয় সংক্রান্ত নীতিগুলি বিবেচনা নাও করা হতে পারে। এই সমস্ত ভিন্নভাবে সক্ষম পেনশনভোগীদের যে পরিমাণ অর্থ দিতে হয়, সেই ভাতার নিয়মাবলীতে কিছু পরিবর্তন করা হয়েছে। ৮ই ফেব্রুয়ারির নির্দেশ অনুসারে কোনো সরকারী কর্মী অথবা পেনশনভোগীর মৃত্যুর পর তাদের ভিন্নভাবে সক্ষম শিশু অথবা ভাই – বোনের পেনশন পাওয়ার বিষয়ে কিছু বাড়তি সুবিধা দেওয়া হবে। পেনশন থেকে ঐ সব ব্যক্তি যে অর্থ পান, তার পরিমাণ ঐ পরিবারের সদস্যের মোট আয়ের থেকে বেশি হলেও তাকে এখন পেনশন দেওয়ার সিদ্ধান্ত নেওয়া হয়েছে। কোনো শিশু বা ভাই – বোন যদি মানসিক অথবা শারীরিক ভিন্ন ভাবে সক্ষম হন, এবং তারা যদি নতুন নিয়মগুলির আওতাধীন হন, সেক্ষেত্রে তাদের পেনশন মঞ্জুর করা হবে।
মানবসম্পদবিকাশমন্ত্রক
আইআইটি দিল্লির হীরক জয়ন্তীর উদ্বোধন করলেন উপরাষ্ট্রপতি শ্রী এম ভেঙ্কাইয়া নাইডু
নতুনদিল্লি, ১৭ই আগস্ট, ২০২০
উপরাষ্ট্রপতি শ্রী এম ভেঙ্কাইয়া নাইডু সোমবার আই আই টি দিল্লির হীরক জয়ন্তী উদযাপনের উদ্বোধন করেছেন। অনলাইনের মাধ্যমে এই অনুষ্ঠানে কেন্দ্রীয় মানব সম্পদ উন্নয়নমন্ত্রী শ্রী রমেশ পোখরিয়াল ‘নিশাঙ্ক’ উপস্থিত ছিলেন। এই উপলক্ষ্যে উপরাষ্ট্রপতি হীরকজয়ন্তীর লোগো এবং ২০৩০-এর জন্য প্রতিষ্ঠানের লক্ষ্য ও পরিকল্পনার নথি প্রকাশ করেছেন।
অনুষ্ঠানে বক্তব্য রাখতে গিয়ে শ্রী নাইডু বলেছেন, জলবায়ু পরিবর্তন থেকে স্বাস্থ্য সমস্যা ౼ মানবজাতি আজ যে সমস্ত সমস্যার মুখোমুখি হচ্ছে, সেগুলিকে সমাধানের জন্য আইআইটি সহ অন্যান্য উচ্চ শিক্ষা প্রতিষ্ঠানের গবেষণার উপর গুরুত্ব দেওয়া উচিৎ। দেশের সমস্যাগুলির স্থিতিশীল সমাধানের ভারতীয় প্রতিষ্ঠানগুলি যখন এমন কিছু কাজ করবে, যাতে সমাজের উপর তার ইতিবাচক প্রভাব পরে, তাহলেই সেগুলি বিশ্বে সর্বশ্রেষ্ঠ প্রতিষ্ঠান হয়ে উঠতে পারবে।
সামাজিক বিভিন্ন সমস্যার সমাধান খুজতে বেসরকারি ক্ষেত্রকে, শিক্ষাক্ষেত্রে গবেষণা ও উন্নয়নের জন্য খোলা মনে বিনিয়োগের তিনি আহ্বান জানিয়েছেন। আইআইটির ছাত্রছাত্রীদের গ্রামীণ ভারত ও কৃষকদের নানা সমসয়ার সমাধান ছাড়াও কি করে পুষ্টিকর ও প্রোটিন সমৃদ্ধ শস্য উৎপাদন বৃদ্ধি করা যায়, শ্রী নাইডু সেই বিষয়গুলি নিয়েও কাজ করার পরামর্শ দেন। উচ্চশিক্ষা প্রতিষ্ঠানগুলিকে এককভাবে নয়, শিল্প সংস্থাগুলির সঙ্গে জোট বেঁধে অতাধুনিক প্রযুক্তি উদ্ভাবন করতে হবে। এর ফলে দ্রুত ও ফলাফল ভিত্তিক নানা প্রকল্প বাস্তবায়নে সুবিধে হবে।
নতুন শিক্ষানীতির প্রসঙ্গে উপরাষ্ট্রপতি বলেছেন, ভারতকে আন্তর্জাতিক শিক্ষা প্রতিষ্ঠানের গন্তব্যে পরিণত করার জন্য এই নীতি সহায়ক হবে। উচ্চ শিক্ষা প্রতিষ্ঠানের মানোন্নয়নে সরকার, বিশ্ববিদ্যালয়, শিক্ষাবিদ ও বেসরকারী প্রতিষ্ঠানগুলিকে একযোগে কাজ করতে হবে।
আইআইটি দিল্লি শিল্পোদ্যোগ গড়ার কেন্দ্র হয়ে উঠছে বলে উপরাষ্ট্রপতি সন্তোষ প্রকাশ করেছেন। এই প্রসঙ্গে তিনি মানব সম্পদ উন্নয়ন মন্ত্রকের ‘উন্নত ভারত অভিযান’ কর্মসূচীতে দিল্লি আইআইটি অনুঘটকের ভূমিকা পালন করায় এই প্রতিষ্ঠানের প্রশংসা করেছেন।
শ্রী পোখরিয়াল, এই অনুষ্ঠানের উদ্বোধন করার জন্য উপরাষ্ট্রপতির প্রতি কৃতজ্ঞতা জানিয়েছেন। তিনি বলেছেন, আমাদের দেশের ছাত্রছাত্রীদের জন্য একটি আধুনিক ও উন্নত শিক্ষা ব্যবস্থা গড়ে তুলতে২০২০-র নতুন জাতীয় শিক্ষানীতি সহায়ক হবে। আইআইটি দিল্লির গৌরবময় ৬০ বছরের উল্লেখ করে তিনি বলেছেন সারা দেশ যখন কোভিড-১৯ মহামারীর বিরুদ্ধে লড়াই করছে, তখন আইআইটি দিল্লি নানাভাবে কারিগরি সহায়তা দিয়েছে, যা সময়োপযোগী ও মূল্যবান। বিগত ৫ বছরে এই শিক্ষা প্রতিষ্ঠানের শিক্ষক শিক্ষিকা ও ছাত্রছাত্রীরা ৫০০-র বেশী পেটেন্টের আবেদন করেছেন এবং তাঁদের ১০হাজারের বেশী গবেষণা পত্র বিভিন্ন আন্তর্জাতিক পত্র পত্রিকায় ছাপানো হয়েছে। ২০১৬ সালে সরকার এই প্রতিষ্ঠানকে যেখানে গবেষণার জন্য ১০০ কোটি টাকা দিয়েছিল, ২০১৯ সালে তা বেড়ে হয়েছে ৪০০ কোটি টাকা।
দিল্লি আইআইটির ডিরেক্টর অধ্যাপক ভি রামগোপাল রাও জানিয়েছেন, ২০৩০ সালের যে লক্ষ মাত্রা এই শিক্ষা প্রতিষ্ঠা নিয়েছে, তার ফলে ছাত্রছাত্রী, প্রাক্তনী, শিক্ষক শিক্ষিকা ও কর্মীবর্গদের জীবনে ইতিবাচক প্রভাব পড়বে এবং আগামী দিনে দেশের প্রগতিতে তা সহায়ক হবে।
অনুষ্ঠানের দ্বিতীয় পর্বে অধ্যাপক দেবাঙ্খখর, অধ্যাপক এম বালাকৃষ্ণাণ বক্তব্য রাখেন। ‘আই আইটি দিল্লিঃ ৬০ বছরের উৎকর্ষতার স্মৃতিচারণা ও ভবিষ্যৎ পরিকল্পনা’ শীর্ষক এক আলোচনায় এই প্রতিষ্ঠানের প্রাক্তন ডিরেক্টর অধ্যাপক ভি এস রাজু, অধ্যাপক আর এস শিরোহী, অধ্যাপক সুরেন্দ্র প্রসাদ ও অধ্যাপক আর কে শেভগাওকর অংশ নেন।
(CG/CB
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সংক্রান্ত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৫২ কোটি ৫৬ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির পাশাপাশি বেসরকারি হাসপাতালগুলির কাছে টিকাকরণের জন্য ২ কোটি ৭ লক্ষেরও বেশি ডোজ রয়েছে
নয়াদিল্লি, ১০ অগাস্ট, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৫২ কোটি ৫৬ লক্ষ ৩৫ হাজার ৭১০টি টিকার ডোজ সরবরাহ করা হয়েছে। এছাড়াও, ৪৮ লক্ষ ৪৩ হাজার ১০০টি ডোজ শীঘ্রই সরবরাহ করা হবে।
আজ সকাল ৮টা পর্যন্ত পাওয়া তথ্যানুযায়ী, মোট সরবরাহকৃত টিকার মধ্যে অপচয় হওয়া সহ ৫১ কোটি ৯ লক্ষ ৫৮ হাজার ৫৬২টি টিকার ডোজ ব্যবহৃত হয়েছে। এমনকি, রাজ্য/কেন্দ্রশাসিত অঞ্চলগুলির পাশাপাশি, বেসরকারি হাসপাতালগুলির কাছেও টিকাকরণের জন্য ২ কোটি ৭ লক্ষ ৫৫ হাজার ৮৫২টি ডোজ হাতে রয়েছে।
CG/BD/SB
(Visitor Counter : 147
প্রধানমন্ত্রীরদপ্তর
মার্কিন গায়িকা এবং গ্র্যামি পুরস্কার বিজয়ী শ্রীমতী ফাল্গুনী শাহ-এর সঙ্গে প্রধানমন্ত্রীর সাক্ষাৎ
নয়াদিল্লি, ২১ জুন, ২০২৩
প্রধানমন্ত্রী শ্রী নরেন্দ্র মোদী ভারতীয়-মার্কিন গায়িকা, গীতিকার এবং গ্র্যামি পুরস্কার বিজয়ী শ্রীমতী ফাল্গুনী শাহ-র সঙ্গে আজ মার্কিন যুক্তরাষ্ট্রের নিউ ইয়র্কে সাক্ষাৎ করেছেন।
প্রধানমন্ত্রী, শ্রীমতী শাহ-এর গান ‘অ্যাবান্ডান্স ইন মিলেট’-এর প্রশংসা করেছেন। এর মাধ্যমে জোয়ার, বাজরা ও রাগির মতো দানাশস্যের স্বাস্থ্যকর দিক সম্পর্কে মানুষের মধ্যে সচেতনতা গড়ে তোলা সম্ভব হবে। এছাড়াও, এই শস্যগুলির পরিবেশ-বান্ধব দিকটিও গানে স্থান পেয়েছে। সঙ্গীতের মাধ্যমে ভারত ও মার্কিন যুক্তরাষ্ট্রের মানুষকে আরও কাছাকাছি নিয়ে আসায় প্রধানমন্ত্রী শ্রীমতী শাহ-এর প্রশংসা করেছেন।
CG/CB/DM/…..21st June, 2023
(
উপ-রাষ্ট্রপতিরসচিবালয়
নির্বাচনে রাজনৈতিক ভাষণ ও বিতর্ক প্রক্রিয়ার মানের অবনমনের বিষয়ে উপ-রাষ্ট্রপতির ক্ষোভ প্রকাশ
নয়াদিল্লি, ১৯ মে, ২০১৯
উপ-রাষ্ট্রপতি শ্রী ভেঙ্কাইয়া নাইডু সদ্যসমাপ্ত লোকসভা নির্বাচনে প্রচারাভিযানের সময়ে রাজনৈতিক ভাষণ ও বিতর্কের মানের অবনমনের বিষয়ে ক্ষোভ প্রকাশ করেছেন। রাজনীতিবিদরা জনস্বার্থের বিভিন্ন বিষয়কে এড়িয়ে ব্যক্তিগত আক্রমণ চালিয়েছেন।
কোস্টারিকার ইউনিভার্সিটিস অফ পিস সম্প্রতি উপ-রাষ্ট্রপতিকে সাম্মানিক ডক্টরেট উপাধি দিয়েছে। এই উপলক্ষে শ্রী ভেঙ্কাইয়া নাইডুর বন্ধু ও শুভানুধ্যায়ীরা তাঁকে সংবর্ধনা জানাতে নতুন দিল্লিতে একটি অনুষ্ঠানের আয়োজন করে। এই অনুষ্ঠানে শ্রী নাইডু বলেন, রাজনীতিবিদদের মনে রাখা উচিৎ যে, তাঁরা পরস্পরের প্রতিদ্বন্দ্বী - শত্রু নন। এই কারণে ভাষার প্রয়োগে সচেতন থাকা উচিৎ। তিনি বলেন, সমস্ত রাজনৈতিক দল, জনগণ এবং সংবাদ মাধ্যমের এই বিষয়টি নিয়ে চিন্তাভাবনা করা উচিৎ। শ্রী নাইডু অল্প বয়সে আইন প্রণেতা হিসাবে তাঁর ভূমিকার কথা স্মরণ করেন। তিনি বলেন, সেই সময়ে সরকারের নানা নীতির বিষয়ে তিনি কঠোর সমালোচনা করতেন। কিন্তু তিনি কাউকে ব্যক্তিগত আক্রমণ করেননি। প্রধানমন্ত্রী, মুখ্যমন্ত্রী, বিরোধী দলনেতা এবং জনপ্রতিনিধিদের সম্মান প্রদর্শনের ওপর তিনি গুরুত্ব আরোপ করেন।
জীবনের প্রতিটি ক্ষেত্রে মান নেমে যাওয়ায় রাষ্ট্রপতি ক্ষোভ প্রকাশ করেন। তিনি নির্বাচিত প্রতিনিধি, রাজনৈতিক দল, প্রতিষ্ঠান সহ বিশিষ্ট ব্যক্তিদের কাছে মানোন্নয়নের আবেদন রাখেন। জনসাধারণকে তিনি প্রস্তাব দেন যে, জাতপাত, অর্থবল, সম্প্রদায় এবং ফৌজদারি অপরাধের মতো বিষয়গুলিকে বিবেচনা না করে তাঁরা যেন প্রার্থীর চরিত্র, ব্যবহার, গণতন্ত্রকে শক্তিশালী করার ক্ষমতার ওপর গুরুত্ব দেন। বিভিন্ন রাজনৈতিক দলের উপহার সামগ্রী বিতরণ এবং নেতা-নেত্রীদের দলত্যাগের মতো ঘটনাগুলির তিনি কঠোর সমালোচনা করেন। সংবাদ মাধ্যমের কাছে তাঁর পরামর্শ, খবরের প্রচারের সময়ে তারা যেন মতামতকে মিশিয়ে না ফেলে এবং প্রতি পাঁচ বছর অন্তর জনপ্রতিনিধিদের কাজের খতিয়ান পুনর্মূল্যায়ন করে। তিনি বলেন, কেন্দ্র ও রাজ্যে যোগ্য নেতা এবং স্থায়ী সরকারের প্রয়োজন।
2
ভারত সফররত বিদেশি বিশিষ্ট জনদের সঙ্গে তাঁর মতবিনিময় এবং তাঁর বিদেশ ভ্রমণের সময় উপ-রাষ্ট্রপতি উপলব্ধি করেছেন যে, বিশ্ব জুড়ে ভারতের একটি সম্মানজনক অবস্থান রয়েছে। তিনি বলেন, শান্তি এবং অহিংসার মাধ্যমে যুগ যুগ ধরে ভারতীয় সংস্কৃতি এবং তার মূল্যবোধকে সারা পৃথিবী সম্মান করে। তিনি আরও বলেন, বিশ্ব জুড়ে আর্থিক মন্দা অবস্থার মধ্যেও ভারতীয় অর্থনীতি এগিয়ে চলেছে।
CG/CB/SB
(Visitor Counter : 99
প্রধানমন্ত্রীরদপ্তর
ডঃ শ্যামা প্রসাদ মুখোপাধ্যায়ের জন্মবার্ষিকী’তে প্রধানমন্ত্রীর শ্রদ্ধাজ্ঞাপন
নয়া দিল্লী, ৬ জুন, ২০১৮
ডঃ শ্যামাপ্রসাদ মুখোপাধ্যায়ের জন্মবার্ষিকীতে তাঁকে আজ শ্রদ্ধা জানালেন প্রধানমন্ত্রী শ্রী নরেন্দ্র মোদী।
এক বার্তায় প্রধানমন্ত্রী বলেন, “তাঁর জন্মদিনে আমি ডঃ শ্যামাপ্রসাদ মুখোপাধ্যায়কে শ্রদ্ধা জানাই। একজন বিশিষ্ট শিক্ষাবিদ, অসাধারন প্রশাসক এবং ভারতের স্বাধীনতা ও ঐক্যের জন্য লড়াই করা বিশিষ্ট ব্যক্তিত্ব হিসেবে ডঃ মুখোপাধ্যায় স্মরণীয় হয়ে থাকবেন”।
প্রতিরক্ষামন্ত্রক
লেহ্ -এর দিহারে ডিআরডিও-র কোভিড-১৯ নমুনা পরীক্ষা কেন্দ্র স্থাপন
নয়াদিল্লি, ২৩ জুলাই, ২০২০
প্রতিরক্ষা গবেষণা ও উন্নয়ন সংস্থা  লেহ্-ভিত্তিক ডিফেন্স ইন্সটিটিউট পফ হাই অলটিটিউট রিসার্চ প্রতিষ্ঠানে একটি কোভিড-১৯ নমুনা পরীক্ষা কেন্দ্র গড়ে তুলেছে। কেন্দ্রশাসিত লাদাখে চিহ্নিত করোনা আক্রান্ত ব্যক্তিদের নমুনা পরীক্ষার হার বাড়াতে এই কেন্দ্রটি সাহায্য করবে। এছাড়াও, সংক্রমিত ব্যক্তিদের ওপর তীক্ষ্ণ নজর রাখার ক্ষেত্রেও এই কেন্দ্রটি গুরুত্বপূর্ণ ভূমিকা নেবে। ভারতীয় চিকিৎসা গবেষণা পরিষদে সুরক্ষা মান ও নীতি-নির্দেশিকা মেনে এই নমুনা পরীক্ষা কেন্দ্রটি গড়ে তোলা হয়েছে। লাদাখের উপ-রাজ্যপাল শ্রী আর কে মাথুর গতকাল এই কেন্দ্রটি উদ্বোধন করেন।
দিহারের এই নমুনা পরীক্ষাগারে দৈনিক ৫০টি কোভিড-১৯ নমুনা পরীক্ষা করা সম্ভব। এছাড়াও, এই নমুনা পরীক্ষাগারকে কোভিড নমুনা পরীক্ষার জন্য প্রশিক্ষণ দেওয়ার কাজেও ব্যবহার করা যেতে পারে।
দিহারে এই কেন্দ্রটির উদ্বোধন উপলক্ষে উপ-রাজ্যপাল শ্রী মাথুর কোভিড-১৯ এর বিরুদ্ধে লড়াইয়ে ডিআরডিও-র প্রয়াসগুলির প্রশংসা করে প্রতিরক্ষা গবেষণা ও উন্নয়ন দপ্তরের সচিব ডঃ জি সতীশ রেড্ডি’কে ধন্যবাদ জানান। তিনি আশা প্রকাশ করেন, এই কেন্দ্রটি সংক্রমিত ব্যক্তিদের চিকিৎসায় গুরুত্বপূর্ণ ভূমিকা নেবে।
এরপর, উপ-রাজ্যপাল নমুনা পরীক্ষাগারটি ঘুরে দেখেন এবং এই নমুনা পরীক্ষাগারের বিভিন্ন ব্যবস্থা ও সুযোগ-সুবিধা সম্পর্কে তাঁকে অবহিত করা হয়।
দিহারের এই গবেষণাগারটি শৈত শুষ্ক কৃষি-প্রাণী সংক্রান্ত প্রযুক্তি পরিচালিত ডিআরডিও-র অন্যতম একটি জীব বিজ্ঞান গবেষণাগার।
(CG/BD/SB
প্রধানমন্ত্রীরদপ্তর
প্রধানমন্ত্রী রোয়ান্ডা সরকারের গিরিঙ্কা কর্মসূচির অংশ হিসেবে রয়েরু আদর্শ গ্রামের বাসিন্দাদের গরু দান করলেন
নয়াদিল্লি, ২৪ জুলাই, ২০১৮
প্রধানমন্ত্রী শ্রী নরেন্দ্র মোদী রোয়ান্ডার রয়েরু আদর্শ গ্রামের যে সব বাসিন্দাদের একটাও গরু নেই, তাঁদের সব মিলিয়ে ২০০টি গরু উপহার দিলেন। রোয়ান্ডা সরকারের ‘গিরিঙ্কা’ কর্মসূচির এই অনুষ্ঠানে রোয়ান্ডার রাষ্ট্রপতি পল কাগামে উপস্থিত ছিলেন।
অনুষ্ঠানের ভাষণে প্রধানমন্ত্রী ‘গিরিঙ্কা’ কর্মসূচি এবং সেই সূত্রে রাষ্ট্রপতি পল কাগামের উদ্যোগেরও প্রশংসা করেন। তিনি বলেন, ভারত থেকে বহুদূর রোয়ান্ডাতে গ্রামে গ্রামে অর্থনৈতিক ক্ষমতায়নের জন্য গরুকে এত গুরুত্ব দেওয়া হয়, ভারতীয়রা এই অপ্রত্যাশিত তথ্য জানলে আনন্দবোধ করবেন। দুটি দেশের গ্রামীণ জীবনধারার সামঞ্জস্যের কথাও তিনি জানান। প্রধানমন্ত্রী বলেন যে, ‘গিরিঙ্কা’ কর্মসূচি রোয়ান্ডার গ্রামগুলিতে পরিবর্তন আনতে সাহায্য করবে।
প্রসঙ্গত, ‘গিরিঙ্কা’ শব্দের অর্থ ‘আপনার একটা গরু থাকুক।’ এই শব্দটি রোয়ান্ডার একটি শতাব্দী প্রাচীন সাংস্কৃতিক প্রথাকে বোঝায়, যাতে একজন আরেকজনকে সম্মান ও কৃতজ্ঞতার চিহ্নস্বরূপ একটি গরু দান করেন। রাষ্ট্রপতি পল কাগামে শিশুদের অপুষ্টির বিপজ্জনক উচ্চ হারের প্রতিকার হিসেবে এবং দারিদ্র্য দূরীকরণ, পশুপালন ও কৃষিকাজের মধ্যে সমন্বয় ত্বরান্বিত করতে ‘গিরিঙ্কা’ প্রথা চালু করেন। এই কর্মসূচির মূলে রয়েছে একটি করে দুগ্ধবতী গরু দান করা। ‘গিরিঙ্কা’ কর্মসূচি জীবনজীবিকায় পরিবর্তন আনে। তাছাড়া, এই কর্মসূচিতে সার ব্যবহারের মাধ্যমে কৃষি জমির উৎপাদনশীলতা বৃদ্ধি ও গাছ লাগিয়ে মাটির ক্ষয় রোধের মাধ্যমে কৃষিকাজের উন্নতিতে সমাজ-সম্প্রদায়কে উদ্বুদ্ধ করা যায়। রোয়ান্ডাতে ২০০৬ সালে ‘গিরিঙ্কা’ কর্মসূচি চালু করার পর থেকে হাজার হাজার মানুষ গরু পেয়েছেন। জুন, ২০১৬ পর্যন্ত দরিদ্র পরিবারগুলিকে মোট ২,৪৮,৫৬৬টি গরু দান করা হয়েছে। এই কর্মসূচি রোয়ান্ডার কৃষি উৎপাদনশীলতা, বিশেষ করে দুধ ও দুগ্ধজাত পণ্যের উৎপাদন বাড়িয়েছে এবং অপুষ্টি কমেছে ও মানুষের আয়ও বেড়েছে। ‘গিরিঙ্কা’ কর্মসূচির আরেকটি লক্ষ্য, দেশে ঐক্যের প্রসার ও কর্মসূচির মূলে থাকা সাংস্কৃতিক ধারার ভিত্তিতে দাতা ও গ্রাহকের মধ্যে বিশ্বাস ও একে অপরের প্রতি সম্মানবোধ স্থাপন করা। এটি কর্মসূচির মূল লক্ষ্য না হলেও, পরবর্তীকালে এই বিষয়টি একটি গুরুত্বপূর্ণ দিক হয়ে ওঠে। কর্মসূচির সুবিধাভোগীদের কয়েকটি বিশেষ মানদণ্ডের ভিত্তিতে বাছাই করা হয়। একজন রোয়ান্ডা সরকারের আধিকারিকের বক্তব্য অনুযায়ী, কর্মসূচির জন্য সেইসব দরিদ্র পরিবারগুলিকে বাছাই করা হয় যাদের গো-চারণের জমি থাকলেও একটিও গরু নেই। সুবিধাভোগীর পশুশালা নির্মাণের ক্ষমতা থাকা চাই কিংবা তাঁকে অন্যদের সঙ্গে মিলিতভাবে গোশালা নির্মাণে ইচ্ছুক হতে হবে।
CG/SC/DM/…
(Visitor Counter : 70
ক্ষুদ্র, অতিক্ষুদ্রওমাঝারিশিল্পমন্ত্রক
সরকার খুচরো এবং পাইকারি ব্যবসাকে এমএসএমই- হিসাবে অন্তর্ভুক্ত করার কথা ঘোষণা করেছে
নতুন দিল্লি, ০২ জুলাই, ২০২১
ক্ষুদ্র, অতিক্ষুদ্র ও মাঝারি শিল্প এবং সড়ক পরিবহন ও মহাসড়ক মন্ত্রী শ্রী নীতিন গড়করি খুচরো ও পাইকারি ব্যবসাকে এবার ক্ষুদ্র, অতিক্ষুদ্র এবং মাঝারি উদ্যোগ, এমএসএমই-হিসাবে অন্তর্ভুক্ত করে নতুন নির্দেশিকা জারি করার কথা ঘোষণা করেছেন।
এক টুইট বার্তায় তিনি বলেছেন, 'প্রধানমন্ত্রী শ্রী নরেন্দ্র মোদীর নেতৃত্বে আমরা ক্ষুদ্র, অতি ক্ষুদ্র এবং মাঝারি উদ্যোগকে আরও শক্তিশালী করতে এবং তাদের অর্থনৈতিক উন্নয়নের ইঞ্জিন হিসেবে গড়ে তুলতে বদ্ধপরিকর।'
তিনি বলেন, সংশোধিত নির্দেশিকার ফলে ২.৫ কোটি খুচরো এবং পাইকারি বিক্রেতা উপকৃত হবেন। রিজার্ভ ব্যাঙ্ক অফ ইন্ডিয়ার নির্দেশিকা মেনে খুচরো এবং পাইকারি ব্যবসার উন্নয়ন ঘটবে।
নতুন এই নির্দেশিকার ফলে খুচরা এবং পাইকারি ব্যবসা এবার থেকে উদয়ম রেজিস্ট্রেশন পোর্টালে নিবন্ধিত করা যাবে।
CG/ SB
(Visitor Counter : 389
শিল্পওবাণিজ্যমন্ত্রক
প্রত্যক্ষ বিদেশি বিনিয়োগের নিয়ম-নীতিতে শৈথিল্য
নয়াদিল্লি, ২৬ জুন, ২০১৯
প্রত্যক্ষ বিদেশি বিনিয়োগের পর্যালোচনা প্রায়শই করা হয়ে থাকে এবং সময় বিশেষে এই নীতিতে কিছু পরিবর্তন আনা হয় যাতে ভারতবর্ষকে বিশ্বের কাছে বিনিয়োগের একটি আকর্ষণীয় গন্তব্যস্থল হিসেবে তুলে ধরা যায়।
প্রসঙ্গত, বিদেশি বিনিয়োগ আকর্ষণ করার জন্য প্রত্যক্ষ বিদেশি বিনিয়োগের ক্ষেত্রে যে নীতি গ্রহণ করা হয়েছে, তাতে স্বরাষ্ট্র মন্ত্রক বিস্তারিত রূপরেখা দিয়েছে জাতীয় নিরাপত্তার নিরিখে প্রস্তাবগুলির পর্যালোচনা করার জন্য। দেশের নিরাপত্তার সঙ্গে আপোষ না করে অর্থনৈতিক অগ্রগতি ত্বরান্বিত করতে রাষ্ট্রের ঐক্য, ভূখণ্ডের সংহতি এবং সার্বভৌমত্ব রক্ষা করে প্রস্তাবগুলির পর্যালোচনা করা হয়ে থাকে।
আজ লোকসভায় এক লিখিত জবাবে কেন্দ্রীয় বাণিজ্য ও শিল্পমন্ত্রী শ্রী পীযূষ গোয়েল এই তথ্য জানান।
CG/SSS/DM
(Visitor Counter : 59
বৈদ্যুতিন ও তথ্যপ্রযুক্তি মন্ত্রক
কেন্দ্রীয় সরকার 'ভারতের সফটওয়্যার টেকনোলজি পার্কস'গুলি থেকে পরিচালিত তথ্যপ্রযুক্তি সংস্থাগুলিকে ৪ মাসের ভাড়ায় ছাড় দিয়েছে
নতুন দিল্লি, ১৬ এপ্রিল, ২০২০
কোভিড-১৯এর প্রাদুর্ভাব এবং পরবর্তী লকডাউন থেকে উদ্ভূত সমস্যাগুলি মাথায় রেখে, কেন্দ্রীয় সরকার ভারতের সফটওয়্যার টেকনোলজি পার্কস  গুলি থেকে পরিচালিত ছোট তথ্যপ্রযুক্তি সংস্থাগুলির সুবিধায় ৪মাসের ভাড়া মুকুবের সিদ্ধান্ত নিয়েছে। এই তথ্যপ্রযুক্তি সংস্থা গুলি বেশিরভাগই অতি ক্ষুদ্র, ক্ষুদ্র ও মাঝারি প্রযুক্তি নির্ভর শিল্প সংস্থা এবং স্টার্টআপ সংস্থা।
কেন্দ্রীয় বৈদ্যুতিন এবং তথ্য প্রযুক্তি মন্ত্রক  দেশের এসটিপিআইপি'এ অবস্থিত এই তথ্যপ্রযুক্তি সংস্থাগুলিকে ১মার্চ থেকে ৩০ জুন পর্যন্ত চার মাসের জন্য ভাড়া ছাড়ের সিদ্ধান্ত নিয়েছে।
'ভারতের সফটওয়্যার টেকনোলজি পার্কস'  কেন্দ্রীয় সরকারের বৈদ্যুতিন এবং তথ্য প্রযুক্তি  মন্ত্রকের অধীনে একটি স্বশাসিত গোষ্ঠী এবং সারা দেশ জুড়ে এর ৬০টি কেন্দ্র রয়েছে। কোভিড-১৯ মহামারীর জেরে উদ্ভূত সংকটের প্রেক্ষিতে এই কেন্দ্রগুলির অন্তর্গত তথ্যপ্রযুক্তি সংস্থাগুলিকে ভাড়া ছাড়ের উদ্যোগ এই শিল্পকে বিশেষস্বস্তি দেবে। এর ফলে এই ৬০টি এসটিপিআই কেন্দ্র থেকে পরিচালিত প্রায় ২০০টি তথ্য প্রযুক্তি / অতি ক্ষুদ্র, ক্ষুদ্র ও মাঝারি প্রযুক্তি নির্ভর শিল্প সংস্থা এবং স্টার্টআপ সংস্থা উপকৃত হবে। চার মাসে এই তথ্যপ্রযুক্তি সংস্থাগুলির ভাড়া ছাড়ের মোট পরিমাণ প্রায় পাঁচ কোটি টাকা। বিভিন্ন তথ্য প্রযুক্তি সংস্থার সঙ্গে প্রত্যক্ষভাবে জড়িত প্রায় ৩হাজার তথ্যপ্রযুক্তি কর্মচারীর বৃহত্তরস্বার্থের দিকে তাকিয়েই এই প্রয়াস নেওয়া হয়েছে।
(CG/SS
শ্রমওকর্মসংস্থানমন্ত্রক
প্রধানমন্ত্রী শ্রম পুরস্কার ঘোষিত
মোট পুরস্কার প্রাপকদের মধ্যে ৪৯ জন রাষ্ট্রায়ত্ত সংস্থা এবং ২০ জন বেসরকারি সংস্থার কর্মী রয়েছেন
নতুন দিল্লি, ১২ আগস্ট, ২০২১
ভারত সরকার আজ প্রধানমন্ত্রীর শ্রম পুরস্কার- ২০১৮'র কথা ঘোষণা করেছেন। মোট ৬৯ জন পুরস্কার প্রাপক রয়েছেন। এর মধ্যে রাষ্ট্রায়ত্ত সংস্থা যেমন রয়েছে তেমনি বেসরকারি সংস্থার কর্মীরা রয়েছেন। কেন্দ্র ও রাজ্য সরকারের অধীন সংস্থা ছাড়াও বেসরকারি মালিকাধীন সংস্থা যেখানে ৫০০ ও তার বেশি শ্রমিক- কর্মচারী রয়েছেন, তাঁদের কর্মদক্ষতা, উদ্ভাবনী ক্ষমতা, উৎপাদনশীলতার ক্ষেত্রে অসামান্য অবদান এবং ব্যতিক্রমী সাহস ও উপস্থিত বুদ্ধির কথা বিবেচনা করে এই পুরস্কার দেওয়া হয়।
এবছর মূলত তিনটি পর্যায়ে প্রধানমন্ত্রী শ্রম পুরস্কার প্রদান করা হচ্ছে। এর একটি হচ্ছে শ্রমো ভূষণ পুরস্কার। যার নগদ অর্থ এক লক্ষ টাকা। আরেকটি হচ্ছে শ্রম বীর অথবা বীরঙ্গনা পুরস্কার। জান নগদ অর্থ ৬০ হাজার টাকা। অন্যটি হচ্ছে, শ্রম শ্রী অথবা শ্রম দেবী পুরস্কার। যার নগদ অর্থ ৪০ হাজার টাকা।
২০১৮ সালের জন্য চারজনকে শ্রম ভূষণ, ১২ জনকে শ্রম বীর অথবা শ্রম বীরাঙ্গনা এবং ১৭ জনকে শ্রম শ্রী অথবা শ্রম দেবী পুরস্কারের জন্য মনোনীত করা হয়েছে।
অর্থাৎ মোট শ্রম পুরস্কারের সংখ্যা ৩৩। এই পুরস্কার গুলি প্রাপকের সংখ্যা মোট ৬৯। কেননা কয়েকটি ক্ষেত্রে পুরস্কার যুগ্মভাবে বা দলগতভাবে দেওয়া হয়েছে। পুরস্কার প্রাপকদের মধ্যে ৪৯ জন কর্মীকে রাষ্ট্রায়ত্ত সংস্থা থেকে এবং ২০ জন কর্মীকে বিভিন্ন বেসরকারি সংস্থা থেকে মনোনীত করা হয়েছে। পুরস্কার প্রাপকদের মধ্যে ৮ জন মহিলা রয়েছেন।
CG/ SB
(Visitor Counter : 154
জলশক্তি মন্ত্রক
ইন্ডিয়াস্পেন্ড-এ বিভ্রান্তিকর, উদ্দেশ্যপ্রণোদিত, অসত্য সংবাদ পরিবেশন
নয়াদিল্লি, ১৬ ডিসেম্বর, ২০১৯
ইন্ডিয়াস্পেন্ড-এ গত ১২ই ডিসেম্বর ‘সরকারি উদ্যোগে নির্মিত শৌচালয়ের ফলে হাত দিয়ে জঞ্জাল পরিষ্কারের পরিমাণ বৃদ্ধি : একটি প্রতিবেদন’ শীর্ষক যে সংবাদ প্রকাশিত হয়েছে, তা বিভ্রান্তিকর, উদ্দেশ্যপ্রণোদিত এবং অসত্য। এই প্রতিবেদনটিতে বিশ্ব স্বাস্থ্য সংস্থা , আন্তর্জাতিক শ্রম সংগঠন , বিশ্বব্যাঙ্ক এবং ওয়াটার এইড প্রকাশিত ২০১৯ সালের একটি প্রতিবেদনের বিভিন্ন অংশ ভুলভাবে ব্যবহার করা হয়েছে।
বিভ্রান্তি :
ইন্ডিয়াস্পেন্ড-এ প্রকাশিত প্রতিবেদনে উপরোক্ত চার সংস্থার উদ্যোগে প্রকাশিত ‘পয়ঃনিষ্কাশন কর্মীদের স্বাস্থ্য, নিরাপত্তা ও আত্মসম্মান’ শীর্ষক সংবাদের কথা উল্লেখ করা হয়েছে যেখানে, চারটি রাজ্যের ১,৬৮৬ জন হাত দিয়ে জঞ্জাল পরিষ্কার করেন এরকম মানুষের বিষয়ে তথ্য দেওয়া আছে। ঐ প্রতিবেদনে এও লেখা ছিল, স্বচ্ছ ভারত মিশনের আওতায় যে শৌচালয়গুলি তৈরি করা হয়েছে সেগুলিতে প্রযুক্তি ব্যবহার করে পরিষ্কার করার ব্যবস্থা রয়েছে এবং পয়ঃনিষ্কাশন প্রক্রিয়ার বিষয়ে সচেতনতা ক্রমশ বৃদ্ধি পাচ্ছে। বাস্তবে ঐ রিপোর্টে উল্লিখিত চার রাজ্যের ১,৬৮৬ জন কর্মীর বিবরণ ছিল না। ঐ প্রতিবেদনটিতে ভবিষ্যতের নীতি নির্ধারণ এবং কেন্দ্রের পয়ঃনিষ্কাশন কর্মীদের কাজের মানোন্নয়নের জন্য তথ্যের উল্লেখ ছিল এবং এই নীতিটি নয়টি দেশের সংশ্লিষ্ট পরিস্থিতির ওপর বিচার করে তৈরি করা হয়েছে।
স্বচ্ছ ভারত শৌচালয় এবং হাত দিয়ে জঞ্জাল পরিষ্কার :
ইন্ডিয়াস্পেন্ড-এ প্রকাশিত প্রতিবেদনে শৌচালয়ে ব্যবহৃত প্রযুক্তিগুলির বিষয়ে যে তথ্য দেওয়া হয়েছে তা অসত্য এবং ঐ প্রতিবেদনে ভিত্তিহীন নানা অভিযোগ করা হয়েছে। প্রতিবেদনের একটি জায়গায় লেখা আছে গ্রামীণ অঞ্চলে নর্দমা তৈরির হার যথেষ্ট কম। এটিকে হাত দিয়ে জঞ্জাল পরিষ্কারের সঙ্গে তুলনা করা হয়েছে। আসলে, ভারতের গ্রামাঞ্চলে শৌচালয়ের সঙ্গে দুটি পিট বানানো হয় যেখানে হাত দিয়ে জঞ্জাল পরিষ্কার করা ছাড়া আর কোন উপায় থাকে না। এই প্রসঙ্গে এটি উল্লেখ করতে হয় উন্মুক্ত স্থানে শৌচকর্ম বন্ধের অভ্যাসের লক্ষ্যে সরকার শৌচালয়গুলিতে একটি পিটের বদলে দুটি পিট নির্মাণের ওপর গুরুত্ব আরোপ করেছে।
এহেন পরিস্থিতিতে পানীয় জল ও পয়ঃপ্রণালী দপ্তর মনে করে এই ধরনের বিভ্রান্তিকর ও উদ্দেশ্যপ্রণোদিত প্রতিবেদন পাঠককে ভুল ধারণা দেয় যা সাংবাদিকতার পরিপন্থী। সংবাদমাধ্যমগুলিকে যে কোন তথ্য প্রকাশের আগে তার সত্যতা যাচাইয়ের জন্য দপ্তর পরামর্শ দিয়েছে।
CG/CB/DM
(Visitor Counter : 86
নির্বাচনকমিশন
ছত্তিশগড়, মধ্যপ্রদেশ, মিজোরাম, রাজস্থান এবং তেলেঙ্গানায় ২০২৩-এর বিধানসভা নির্বাচন
নতুনদিল্লি ৯ অক্টোবর
নির্বাচন কমিশন ছত্তিশগড়, মধ্যপ্রদেশ, মিজোরাম, রাজস্থান এবং তেলেঙ্গানায় ২০২৩-এ বিধানসভা নির্বাচনের নির্ঘন্ট প্রকাশ করেছে। সংশ্লিষ্ট রাজ্যগুলির জলবায়ু পরিস্থিতি, শিক্ষাবর্ষ পঞ্জি, পর্ষদের পরীক্ষা, বড় উৎসবের দিনক্ষণ, বর্তমান আইন-শৃঙ্খলা পরিস্থিতি, কেন্দ্রীয় সশস্ত্র বাহিনী মোতায়েনের জন্য প্রয়োজনীয় সময়, বাহিনীকে সময়মতো স্থানান্তরে নিয়ে যেতে প্রাপ্য যানবাহন এবং অন্যান্য বিভিন্ন বাস্তব পরিস্থিতির বিস্তারিত মূল্যায়নের পরই নির্বাচনী নির্ঘন্ট প্রকাশ করা হয়।
এই যাবতীয় প্রাসঙ্গিক দিকের যথাযথ বিচার বিবেচনার পর নির্বাচন কমিশন ছত্তিশগড়, মধ্যপ্রদেশ, মিজোরাম, রাজস্থান এবং তেলেঙ্গানায় সংশ্লিষ্ট রাজ্যপালদের জনপ্রতিনিধিত্ব আইন ১৯৫১ প্রাসঙ্গিক বিধান মোতাবেক বিধানসভা নির্বাচনের বিজ্ঞপ্তি প্রকাশের জন্য প্রস্তাব করেছে। প্রথম ও দ্বিতীয় দফার নির্বাচনের বিস্তারিত জানতে নিচের লিঙ্কে ক্লিক করুন।
Click here for details, please 1
https://static.pib.gov.in/WriteReadData/specificdocs/documents/2023/oct/doc2023109259101.pdf
Click here for details, please 2
https://static.pib.gov.in/WriteReadData/specificdocs/documents/2023/oct/doc2023109259201.pdf
(PG/AB/CS…